Den første listen som ble satt opp av Bass (- eller -listen) velger å la den høyeste fastlandstoppen i Australia, Mount Kosciuszko (2 228 m) representere det høyeste punkt på det australske kontinentet. Reinhold Messner satte opp en annen liste (- eller -listen) hvor han byttet ut Mount Kosciuszko med Ny-Guineas Puncak Jaya (Carstensz Pyramid) (4 884 m). Verken Bass' eller Messners liste har med Mont Blanc. Fra et tindebestigningssynspunkt er -listen den mest utfordrende. Bestigningen av Carstensz Pyramid har mer karakter av ekspedisjon og klatring, mens bestigningen av Kosciuszko er en lett fottur. Kanadiske Pat Morrow, som var den første til å bestige samtlige topper på Messners liste, benyttet nettopp dette som argument for denne listen: han mente at klatringen var viktigere enn samlingen, og at en virkelig klatrers mål derfor måtte være det høyeste fjellet i Australasia.